གནས་པ།ལྟེ་བར་རྡོ་རྗེ་ཕག་མོ་དམར་མོ་གཡས་གྲི་གུག་འཕྱར་ཞིང་།གཡོན་ཐུགས་ཀར་ཐོད་ཁྲག་འཛིན་པ་གཅེར་མོ་ཆགས་པ་རྒྱས་པ།ཕྱག་རྒྱ་ལྔས་བརྒྱན་ཅིང་སྐྱེལ་
ཀྲུཀླུང་བྱེད་པའི་གར་སྟབས་ཅན།ཐོད་ཀྱི་མགོ་བོ་རྣམས་ཀྱི་དབུས་མ་ལ་བུདྡྷ་ཐོད་ཕྲེང་རྩལ།གཡས་སུ་རྡོ་རྗེ་ཐོད་ཕྲེང་རྩལ་དང་རཏྣ་ཐོད་ཕྲེང་རྩལ།གཡོན་དུ་པདྨ་ཐོད་ཕྲེང་རྩལ་དང་ཀརྨ་ཐོད་ཕྲེང་རྩལ།

༄༅དཀར་སྔོ་སེར་དམར་ལྡང་བ།ཐམས་ཅད་ཞི་མ་ཁྲོ་ཟ་འོག་སྨུག་པོའི་བེར་ལྷུབ་གྱོན་དུ་མཛད་ཅིང་རུས་པ་དང་རིན་པོ་ཆེ་སྣ་ཚོགས་ཀྱིས་བརྒྱན་པ།དབུ་ལ་ཤེའུའི་སྟན་ཞུ་རྒོད་ཀྱི་རྩི་འཕྲུ་དར་གྱི་
ཅོད་པན་འཕུར་པ་གསོལ་ཞིང་ཕྱག་གཡས་རྡོ་རྗེ་ཐུགས་ཀར་འཛིན་པ།གཡོན་ཐོད་ཁྲག་དཀུར་བརྟེན་པས་རང་རིགས་ཀྱི་ཡུམ་གཅེར་མོ་ཕྱག་རྒྱ་ལྔས་བརྒྱན་པ་ལ་འཁྱུད་དེ་རྡོ་རྗེ་སྐྱིལ་ཀྲུང་གིས་བཞུགས་པ།འཁོར
མཁའ་འགྲོ་བསམ་གྱིས་མི་ཁྱབ་པས་བསྐོར་བ།འཚོགས་མར་སྤྲུལ་པའི་ཁྱུང་མཐིང་ནག་གདུག་པ་ཅན་གྱིས་ཀླུ་ཟས་སུ་ཟ་བ།སྤྱི་བོའི་བུ་གར་གཙུག་ཏོར་འཁོར་ལོས་སྒྱུར་བ།མིག་སྣ་རྣ་བ་ཁ་ལྟེ་བརྒྱད་དུ
རྣམ་རྒྱལ།གཤིན་རྗེ་གཤེད།རྟ་མགྲིན།བགེགས་མཐར་བྱེད།དབྱུག་སྔོན་ཅན།མི་གཡོ་བ།འདོད་རྒྱལ།སྟོབས་པོ་ཆེ།ཕུར་པའི་དཔལ་གྱི་ནང་རྩེར་གནོད་མཛེས།ཐམས་ཅད་ཁྲོ་བོའི་ཆས་ཅན
ལྕགས་ཀྱུ་དང་ཞགས་པ་འཛིན་པ།གཡོན་བརྐྱང་ཐམས་ཅད་མཐིང་ག།ཙིཏྟ་རིན་པོ་ཆེའི་གུར་ཁྱིམ་དུ་ཟླ་བ་ལ་གསེར་གྱི་རྡོ་རྗེ་རྩེ་དགུ་པ་འཇའ་འོད་སྣ་ལྔའི་དབུས་ན་གནས་པ།དེའི་གནས་སོ་སོའི་ལྷ་ལས་
འོད་འཕྲོས་རྔ་ཡབ་གླིང་གི་པདྨ་འོད་ཀྱི་གཞལ་མེད་ཁང་སོགས་ཕྱོགས་བཅུའི་འཇིག་རྟེན་ན་སློབ་དཔོན་ཆེན་པོའི་སྐུ་གསུང་ཐུགས་ཀྱི་དཀོན་མཆོག་གསུམ་དུ་རྣམ་པར་རོལ་པ་ཐམས་ཅད་སྤྱན་དྲངས་པར་བསམས་ཏེ།

ཧཱུཾ།འདི་ནས་ཉི་མ་ལྷོ་ནུབ་ཕྱོགས་ཤེད་ན།།ཨོཾ་རྒྱན་སྤྲུལ་སྐུའི་ཞིང་ཁམས་རྔ་ཡབ་གླིང་།།རཀྵ་མི་ཟན་རྣམས་ཀྱི་རྒྱལ་པོའི་ཁབ།།དཔལ་རི་པདྨ་འོད་ཀྱི་ཕོ་བྲང་དང་།།ཕྱོགས་བཅུ་རྒྱལ་བའི་ཞིང་ཁམས།
ཐམས་ཅད་ནས།།སྐུ་གསུང་ཐུགས་ཀྱི་རྣམ་འགྱུར་མི་ཟད་པའི།།རིག་འཛིན་ཆེན་པོ་པདྨ་འབྱུང་གནས་ལ།།གསང་བའི་མཚན་གསོལ་གུ་རུ་དྲག་པོ་རྩལ།།མ་རུངས་གདུག་པ་འདུལ་ཕྱིར་གཤེགས་སུ་
གསོལ།།རྣལ་འབྱོར་བར་ཆད་སེལ་ཕྱིར་གཤེགས་སུ་གསོལ།།དད་ལྡན་བྱིན་གྱིས་རློབ་ཕྱིར།དངོས་གྲུབ་རྣམ་གཉིས་སྩོལ་ཕྱིར་གཤེགས།ཞེས་སྤྱན་དྲངས་ནས།སློབ་དཔོན་ཆེན་པོ་སྐུ་ཞི་ཁྲོའི་སངས
རྒྱས་ཐམས་ཅད་དུ་སྣང་བ།གསུང་གསང་སྔགས་རིག་སྔགས་གཟུངས་སྔགས་ཐམས་ཅད་དུ་གྲགས་པའི་ཡིག་འབྲུ།ཐུགས་ཏིང་ངེ་འཛིན་ཕྱག་རྒྱ་ཐམས་ཅད་དུ་འཆར་བ།སྟེང་ནས་ཆར་བབས་པ་ལྟ་བུ།།
འོག་ནས་རླངས་འཐོན་པ་ལྟ་བུ།།བར་ནས་བུ་ཡུག་འཚུབས་པ་ལྟ་བུ་ནམ་མཁའ་ས་གཞི་བར་སྣང་ཐམས་ཅད་མེར་མེར་ཡོ་མ་ཡོམ་ཤིག་ཤིག་བྱོན་ནས་བདག་གི་ལུས་ལྟར་གསལ་བ་དང་།ངག་སྔགས་སུ་གསལ་བ་དང་།ཡིད
ཕྱག་རྒྱར་གསལ་བ་ལ་རིམ་རིམ་ཐིམ་པར་བསམས་ཏེ།ཨོཾ་ཨཱཿཧཱུཾ་ཨརྩིག་ནི་རྩིག་ན་མོ་བྷ་ག་ཝ་ཏེ་བཛྲ་ཀཱི་ལི་ཀཱི་ལ་ཡ།ཀཱ་ཡ་སིདྡྷི་ཨཽ།ཝཱཀ་སིདྡྷི་ཨཱཿཙིཏྟ་སིདྡྷི་ཧཱུྃཿཞེས་འཛབ་ཉེར་གཅིག་གམ་བདུན་ཅིས་ཀྱང

བཟླའོ།།དེ་ནས་དབང་སྒྲུབ་ལྷ་ལྔ་ལ་གདུང་ཤུགས་དྲག་པོས་གསོལ་བ་འདི་ལྟར་བཏབ་སྟེ།ཀྱཻ།དུས་གསུམ་སངས་རྒྱས་ཐམས་ཅད་འདུས་པའི་རྗེ།།འོད་གསལ་ལྷུན་གྲུབ་སྐྱེ་འགྲོ་ཡོངས་ཀྱི་
མགོན།།སྐྱེ་འཆི་མེད་པ་རྡོ་རྗེའི་སྤུ་ཡི་སྐུ།།མཉམ་པ་མེད་པའི་ཆེ་མཆོག་ཧེ་རུ་ཀ།།འགྲོ་མགོན་བླ་མ་ཁྱེད་ལ་སྐྱབས་སུ་མཆི།།གསོལ་བ་འདེབས་སོ་གུ་རུ་རིན་པོ་ཆེ།།ཐུགས་རྗེས་གཟིགས་ཤིག།
ཨོཾ་རྒྱན་སྤྲུལ་པའི་སྐུ།།བདག་ལ་དབང་བསྐུར་བྱིན་གྱིས་བརླབ་ཏུ་གསོལ།དེ་བཞིན་ཚིག་རྐང་དང་པོ་དང་།བཞི་པ་འདོན་པ་ཅུང་ཟད་བསྒྱུར་བ་རིགས་ལྔ་ལ་ཤེས་པར་བྱ་སྟེ།སྐུ་མཆོག་འགྱུར་མེད་བུདྡྷ་ཐོད་ཕྲེང་རྩལ།ཞེས
དང་།མཉམ་པ་མེད་པའི་བུདྡྷ་ཧེ་རུ་ཀ།ཞེས་དང་།གསུང་མཆོག་འགག་མེད་པདྨ་ཐོད་ཕྲེང་རྩལ།དང་པདྨ་ཧེ་རུ་ཀ།ཐུགས་མཆོག་དྲི་མེད་བཛྲ་ཐོད་ཕྲེང་རྩལ།དང་བཛྲ་ཧེ་རུ་ཀ།ཡོན་ཏན་ཀུན་
རྫོགས་རཏྣ་ཐོད་ཕྲེང་རྩལ།དང་རིན་ཆེན་ཧེ་རུ་ཀ།ཕྲིན་ལས་ཐོགས་མེད་ཀརྨ་ཐོང་ཕྲེང་རྩལ།དང་ཀརྨ་ཧེ་རུ་ཀ།དེ་ནས་དབང་སྒྲུབ་ཀྱི་ལྷ་ཚོགས་སྙོམས་པར་ཞུགས་པས་བདེ་བ་རྒྱས་ཏེ་སྦྱོར་མཚམས་པ
ནནས་བྱང་ཆུབ་ཀྱི་སེམས་དཀར་དམར་འདྲེས་པ་དཔག་ཏུ་མེད་པ་བབས།བདག་གི་སྤྱི་བོར་བྱེ་མར་ཆུ་བཏབ་པ་ལྟ་བུར་ཞུགས།སྤྱི་བོ་གང་།ལུས་ཀྱི་དྲི་མ་དག།བུམ་དབང་ཐོབ།མགྲིན་པ་གང་།

ངག་གི་དྲི་མ་དག།གསང་དབང་ཐོབ།སྙིང་ག་གང་།ཡིད་ཀྱི་དྲི་མ་དག།དབང་གསུམ་པ་ཐོབ།ལྟེ་བ་གང་།སྒོ་གསུམ་ཐ་དད་དུ་འཛིན་པའི་དྲི་མ་དག།དབང་བཞི་པ་ཐོབ།ལུས་ཐམས་ཅད་གང
པའི་རྒྱུན་སྤྱི་བོར་ལུད་པས་རལ་པ་གྱེན་དུ་བརྫེས་པའི་དབུས་སུ་སྣང་བ་མཐའ་ཡས་སྤྲུལ་པ་སྐུའི་ཆ་ལུགས་ཅན་དུ་གྱུར་པར་བསམས་ཏེར་སྐྱེད་རིམ་ལ་ཇི་སྲིད་མི་སྦྱོའི་བར་དུ་བསྒོམ།སྐྱོན།ཨོཾ་ཨཱཿཧཱུཾ་ཨརྩིག་ནི་རྩིག་ན་མོ་བྷ་ག་ཝ་ཏེ་
བཛྲ་ཀཱི་ལི་ཀཱི་ལ་ཡ།ཞེས་པ་བཟླ།དེ་ལས་སྐྱོན་སྔར་བཞིན་སྐུ་གཔུང་ཐུགས་ཀྱི་ལྷ་ཚོགས་སྤྱན་དྲངས་ཤིང་བསྟིམ་པ་ཡང་ཡང་བྱ།བསྟི་མཐེབས་རེ་ལ་ལུས་གཟི་བརྗིད།ངག་ནུས་པ།སེམས་ཏིང་ངེ་འཛིན་རྩལ་ཇེ་ཆེར་འགྲོ་བར་བཕམ་མོ།།འདི་ནི་སྟོད་ལས་སུ་བཞག་སྟེ།
ང་ཆུབ་སྒྲུབ་པའི་ལམ་ངོ་མའོ།།དེ་ནས་རང་གི་འོག་ཏུ་གྲུབ་ཁུང་ལྕགས་བསྲེགས་ཀྱི་ཁང་སྦོམ་ནག་ལ་གཏིང་རིང་བ་ཞིག་བསམ།ཁྲོ་བོ་བཅུས་དྲགས་པ་བཀུག།དེ་དག་གཟིར་བས་བདག་གི་བྲན་དུ་ཁས་བླངས།
ཡིད་ཨ་ཡམ་དུ་རུ་ཙ་ཤ་ན་ཕྱུང་སྟེ་ཕྲལ།ལུས་བདག་གིས་ཅི་བསྒོ་བའི་ལས་བྱེད་པར་བསམས་ལ།དེ་ནས་དེ་དག་གིས་བདག་ལ་སྔ་དགྲ་ལག་ལ་བདར་བ།དེ་དགྲ་དངོས་སུ་བྱེད་པ།ཕྱི་དགྲ་ཡིད་ལ་སེམས་པ་ཐོག་ཏུ
འགྲེལ་ནུས་པའི་གནོད་བྱེད་གདོན་བགེགས་དགྲ་ཅི་ཡོད་པ་ཐམས་ཅད་ལྕགས་ཀྱུས་རང་དབང་བྲལ་བར་བཀུག།ཞགས་པས་ལུས་བཅིང་།ནུས་པས་ངག།ཏིང་ངེ་འཛིན་གྱིས་སེམས།མཐུ་རྩལ་གྱིས་སྐྱོབ་བྱེད

ལྷ་ཐམས་ཅད་བཅིངས་ནས་གཤེད་མས་བཙོན་ཁྲིད་པ་བཞིན་བྲུབ་ཁུང་དུ་བཅུག།དེ་ལ་རང་གི་ཐུགས་ཀ་ནས་འོད་ཟེར་ལྕགས་ཀྱུ་ལྟ་བུ་འཕྲོས་པས་སྲུང་བ་དྲལ།འདས་པའི་སྐྱོབ་
བྱེད་བབསྡུས་ནས་བདག་ལ་བསྟིམ།འཇིག་རྟེན་པའི་ལྷ་སྙིང་པོའི་མཐར་ངོས་ཟིན་ན་དེ་ཁའི་མིང་ངམ་གནས་སྲོག།མ་ཟིན་ན་ཏྲིག་ནན་སྙིང་ལ་ཧུར་ཐུ་མཛཿཞེས་གཟིར་བས་སྐྱོབ་བྱེད་དེ་བརྒྱལ་ཞིང་
འབོག་ནས་དྲན་པ་ཉམས།དེ་ནས་རྩ་བའི་ཤམ་བུར་གནོད་བྱེད་ཐམས་ཅད་མཱ་ར་ཡ་ཞེས་བཅུག་པས།བདག་ཉིད་རྡོ་རྗེ་ཕུར་པར་གསལ་བ་དེ་ནམ་མཁའ་ལ་འགྱིང་ཞིང་བསྒྲིལ་ནས་ཉམས་པ་དེ་གཟིར་བས
ཁབ་ལེན་དང་འཕྲད་པའི་ལྕགས་བཞིན།ཚེ་རྟེན་འབྱུང་བའི་དྭངས་མ་ཨ།སྲོག་རྟེན་རྣམས་ཤེས་དྷཱིའི་རྣམ་པར་གནས་པ་དེ་སོ་སོའི་སྤྱི་བོ་ནས་འཐོན་ཕུར་པའི་དཔལ་དུ་ཞུགས་པས་ཚེ་རྟེན་བདག་ལ་ཐིམ།།
སྲོག་རྟེན་རྡོ་རྗེ་ཕག་མོའི་བྷ་གའི་རྡུལ་གྱིས་དུག་གསུམ་བཀྲུས་པ་ཧཱུཾ་ཡེ་ཤེས་ཀྱི་རང་བཞིན་དེ་ཉིད་བྷ་གར་སངས་རྒྱས།རྡོ་རྗེ་ཕུར་པ་དྲག་པོའི་ཐོག་ལྷུང་བ་ལྟར་དེ་དག་གི་སྙིང་གར་བབས་པས།མར་ལ་ལྕགས་
བསྲེགས་བུར་བ་ལྟ་བུར་ཚིར་ཚིར་ཞུ་ཞིང་ཁོ་ལ།གཞོབ་ཏུ་ཐུ་ལུ་ལུ་ཚིག་པའི་མཐར་རྡུལ་ཙམ་ཡང་མི་དམིགས་པར་བསམས་ཏེ།རྫོགས་པ་ཆེན་པོའི་ཀློང་དུ་མཉམ་པར་བཞག།ལངས་པའི་དུས་དགེ་བ་

བབསྔོ།ཚེས་བཅུ་ལ་སོགས་པའི་ཚེ་མཆོད་པ་དང་།གཞན་རྗེས་སུ་འཛིན་ན།གཏོར་མ་ཙཀྵི་བཙུག་པ་སྐུ་རྟེན།ཐོད་པ་བདུད་རྩི་ཨ་མྲྀ་ཏ་གསུང་རྟེན།རྡོ་རྗེ་རྩེ་དགུ་ཐུགས་རྟེན།བུམ་པ་ཡོན་ཏན།ཉ་པོ་སྡེ་བརྒྱད་ཀྱི་གཏོར་མ།རྡོ་རྗེ་ཕུར་པ་དང་བཅས་པ
ཕྲིན་ལས་ཀྱི་རྟེན་དུ་བཤམ།མཆོད་རྫས་ཚོགས་གཏོར་གྱིས་མཐའ་བསྐོར།བདག་བསྐྱེད་བྱས་ནས་མདུན་བསྐྱེད།སྐུ་རྟེན་དྲག་པོ་རྒྱན་བཅས།གསུང་རྟེན་ཉི་ཟླ་གའུ་ཁ་སྦྱོར་གྱི་དབུས་སུ་སྔགས་ཕྲེང་།ཐུགས་རྟེན་རྡོ་རྗེ་ཟླ་བ་རྡོ་རྗེ།བུམ་པར་དབང
སྒྲུབ་ལྷ་ལྔ།ཕུར་པ་ཡང་དྲག་པོ་རྒྱན་ཅན་དུ་བསྐྱེད།སྤྱན་དྲངས་སོ་སོར་བསྟིམ།ལྷ་རྫས་མེ་ཏོག་ཀུན་གྱིས་ནམ་མཁའ་བཀབ།།དྲི་ཞིམ་བདུག་སྤོས་བསྲེགས་པས་ས་གཞི་བཀང་།།སྣང་གསལ་འོད་ཟེར་ཕྱོགས་བཅུའི
མཐར་འབྲེལ་བ།།རིག་འཛིན་ཆེན་པོ་ཁྱོད་ལ་མཆོད་པར་འབུལ།།སིམ་སྐྱེད་བདུད་རྩི་བྱུགས་པའི་ཆུ་འཛིན་གཡོས།།བདའ་དགུའི་ཞལ་ཟས་ཐམས་ཅད་ཆར་ངུ་བབས།།སྙན་པའི་འབྲུག་སྒྲ་འུར་འུར་སྒྲོག
པ་རྣམས།།རིག་འཛིན།།མཛེས་མ་བྲོ་བརྡུང་སྙན་པའི་གླུ་བླངས་མཐར།།དྲི་ཞིམ་དང་འགྱེད་མ་མཆུའི་སྦྲང་སྦྱིན་ནས།།རེག་མཐར་བདེ་བ་བྷ་གས་སྟེན་པ་རྣམས།།རིག་འཛིན།།མྱོས་བྱེད་དཔའ
བོཔོའི་དམ་རྫས་ཕུད་ཆེན་འཐོར།།སྣང་སྲིད་མ་མོའི་མཆོད་རྫས་རཀྟ་སྒྲེང་།།ཐུན་མོང་མཉེས་པའི་བ་ལིཾ་ཆེར་བཤམས་པ།།རིག་འཛིན།དེ་ནས་བསྟོད་པ་ནི།སྣང་བ་མཐའ་ཡས་སྐུ་ཡི་འགྲོ་འདྲ་ལས།།བདེ་

༄།གཤེགས་འདུས་པའི་ཁྲོ་རྒྱལ་དྲག་པོ་རྩལ།།མ་རུངས་གདུག་པ་འདུལ་བའི་ཕྲིན་ལས་པ།།ཁྱོད་ལ་བསྟོད་དོ་ལུས་ལ་བྱིན་གྱིས་རློབས།།སྣང་བ་མཐའ་ཡས་གསུང་གི་འཕྲོ།།གསང་བ་
འདུས་པའི་སྔགས་རྒོད་དམོད་པའི་མཚོན།།མ་རུངས།།ངག་ལ།།སྣང་བ་མཐའ་ཡས་ཐུགས།།སོར་རྟོག་ཡེ་ཤེས་རྫོགས་པ་ཆེན་པོའི་ཀློང་།།མ་རུངས།།ཁྱོད་ལ་བསྟོད་དོ་ཡིད་ལ།དེ་ནས་བས
ས་མདུན་བསྐྱེད་བསྐུལ།དེ་ནས་ཚོགས།ཨོཾ་ཨཱཿཧཱུཾ་ཧོཿས་བྱིན་གྱིས་བརླབ།དང་པོ་ཕུད་ཀྱིས་མི་མཆོད་དུ།།རིག་འཛིན་ལྷ་ཚོགས་ཕྲད་ལ་མཉེས།།དེས་ན་ཕུད་ཀྱི་མཆོད་པ་འདི།།ཟག་མེད་བདུད་རྩིར་བསམས
ནས་འབུལ།།བར་དུ་ཚོགས་ཀྱིས་མི་མཆོད་དུ།།མ་དང་མཁའ་འགྲོ་ཚོགས་ལ་མཉེས།།དེས་ན་ཚོགས་ཀྱི་མཆོད་པ་འདི།།བཤགས་ཤིང་སྐོང་བའི་རྟེན་དུ་འབུལ།།མཐའ་མར་བསྒྲལ་བས་མི་མཆོད
དུ།།ཆོས་སྐྱོང་སྲུང་མ་བཾ་ལ་མཉེས།།དེས་ན་ཚོགས་ཀྱི་ཐ་མ་འདི།།དགྲ་བགེགས་བསྒྲལ་བའི་རྫས་སུ་འབུལ།རྒྱས་པར་སྤྲོན་གསོལ་འདེབས་ཀྱི་མཐར།།ཚོགས་རྫས་འདི་ལ་བྱིན་གྱིས་བརླབ་ཏུ་གསོལ།ཞེས
བཟླ།དེ་ནས་གཞན་ལ་བྱིན་རླབས་བྱེད་ན།ཁྲུས་བྱ།བགེགས་གཏོར་བཏང་།མཎྜལ་ཕུལ།བླ་མ་རིག་འཛིན་ཆེན་པོ་དྲག་པོ་རྩལ་དུ་མོས་ལ།ལུས་ལ་བརྟུལ་ཞུགས་གཟི་བརྗིད་བསྐྱེད་དུ་གསོལ།།ངག་ལ་ནུས་པའི་བྱིན་

རླབས་སྤར་དུ་གསོལ།།སེམས་ལ་རྟོགས་པའི་ཡེ་ཤེས་བསྐྱེད་དུ་གསོལ།།ལུས་ངག་ཡིད་གསུམ་སྨིན་པར་མཛད་དུ་གསོལ།ཞེས་གསོལ་བ་བཏབ།བླ་མས་སློབ་མའི་ལུས་ལྔ།ངག་སྔགས།ཡིད་ཕྱག་རྒྱ་
བཅའ་བ་རྣམས་གོང་བཞིན་བརྗོད།སྤྱན་དྲངས་ནམ་མཁར་བཞུགས་པ་ལ་བསྟོད་པའི་ཐ་མ།སྐལ་ལྡན་ལུས་ལ་གཉིས་མེད་ཐིམ་གྱུར་ཅིག།གཏོར་ཅག་གི་དབང་།དྲག་པོ་རྩལ་སློབ་མ་ལ་བསྟིམ།ལུས་བརྟུལ་ཞུགས
ཀྱི་གཟི་བརྗིདང་རྒྱས།དེ་ནས་གཞན་དྲ།སྐལ་ལྡན་དག་ལ་གཉིས་མེད་བྲིམ་གྱུར་ཅིག།ཐོད་པས་བསྐུར།གསུང་སྔགས་ཀྱི་ཚོགས་མགྲིན་པའི་སྔགས་ལ་བསྟིམ།ངག་ལ་ནུས་པ་འབར།དེ་ནས།སྐལ་ལྡན་ཡིད་ལ་གཉིས་མེད་ཐིམ
གྱུར་ཅིག།རྡོ་རྗེ་རྩེ་དབུས།།ཐུགས་ཕྱག་མཚན་ལ་བསྟིམ་པས།སེམས་རྟོགས་པའི་ཡེ་ཤེས་སྐྱེས།དེ་ནས་སྤོས་དང་རོལ་མོ་གདུང་ཤུགས་དྲག་པོས་གསོལ་བ་གདབ།བུམ་པས་དབང་བསྐུར།ཐོད་ཕྲེང་རིགས་ལྔ་སྙོམས་པར་
ཞུགགས་པ་ལས།།བདེ་བ་རྒྱས་པའི་བྱང་སེམས་སྦྱོར་མཚམས་ལྷུང་།།སྤྱི་བོ་གང་བས་ལུས་ཀྱི་དྲི་མ་དག།བུམ་པའི་དབང་ཐོབ་སྐུ་ཡི་དངོས་གྲུབ་འགྲུབ།།མགྲིན་པ་གང་བས་ངག་གི་དྲི་མ་དག།གསང་བའི་དབང་
ཐོབ་གསུང་གི་དངོས་གྲུབ་འགྲུབ།།སྙིང་ག་གང་བས་ཡིད་ཀྱི་དྲི་མ་དག།ཤེས་རབ་དབང་ཐོབ་ཐུགས་ཀྱི་དངོས་གྲུབ་འགྲུབ།།ལྟེ་བ་གང་བས་ཐ་དད་དྲི་མ་དག།བཞི་པའི་དབང་ཐོབ་རྫོགས་པའི་སངས་རྒྱས་

འགྲུབ།།གུ་རུ་དྲག་པོ་དང་སྐུ་གསུང་ཐུགས་ཡོན་ཏན་ཕྲིན་ལས་མཉམ་པར་བསམ།།དེ་ནས་ཐུག་ཁུང་མདུན་དུ་བཀོད།དཔོན་སློབ་གཉིས་ཀས།ཁོ་བོ་བཅུས་སྡེ་བརྒྱང་དྲེགས་པ་ཅན་རྣམས་བཀུག།བྲུབ་
ཁུང་དུ་བཅུག་པ་ལེ་བར།དེས།སྣང་བ་མཐའ་ཡས་ཐུགས་རྗེའི་འཕྲོ་འདུ་ལས།།པདྨ་དབང་གི་ཁྲོ་བོའི་རྒྱལ་པོ་ནི།།བར་ཆད་བགེགས་འདུལ་བཛྲ་ཀཱི་ལ་ཡ།།གནོད་བྱེད་གདུག་པ་ཅན་རྣམས་བསྒྲལ་བར
གྱིས།དྲག་སྔགས་འཛབ་ཏུ་བྷརྠ།ཕུར་བསྐོར་བྱད་དུས་དམིགས་པ་ལྷག་མ་བསྟན།དམིགས་མེད་དུ་མི་བཏང་བར་ཤ་ཁྲག་དུམ་བུར་གཏུབ།ཉ་བོ་གཏུབས་ནས་གཏོར་མར་བྲན་ཏེ།དེ་ལག་ཏུ་ཐོགས་ནས།རིག་འཛིན་བླ་མའི་ལྷ་ཚོགས་དང་།
བཀའ་སྲུང་ལས་བྱེད་ཤན་པ་རྣམས།།ཕྱེ་ཞིག་ཕྱེ་ཞིག་ཞལ་ཕྱེས་ཤིག།གནམས་ཙམ་གྱི་ཞལ་གདོངས་ཤིག།གངས་རི་ཙམ་གྱི་མཆེ་གཙིགས་ཤིག།བར་སྣང་ཙམ་གྱི་ལྗགས་རྐྱོངས་ཤིག།སྟོང
གསུམ་ཙམ་གྱི་མིད་པ་གདོངས།།དགྲ་བགེགས་གདུག་པ་བསྒྲལ་བའི་རྫས།།ཞལ་དུ་བསྟབ་པོ་ཁ་རཾ་ཁཱ་ཧི།ཞེས་བརྗོད་ལིང་རོ་ནས་དུམ་བུ་རེ་བྱིན་ལ་སྡེ་བརྐྱང་གཙྪས་གཤེགས།ཚོགས་ལ་རོལ།ལྷག་མ།ལྷག་མའི
བཤལ་ཆུས་མི་མཆོད་དུ།།མ་སྲིང་མ་མོ་ལྷག་མ་དགྱེས།།ཁ་ཕྲུས་བྲན་པའི་མཆོད་པ་འདི།།མཐུན་པའི་རྫས་སུ་བསྔོས་ནས་འབུལ།ཞེས་ཕྱིར་དོར་རོ།།འདི་ནི་གྷ་རྩེར་ཐ་མ་དགེ་འདུན་གྱིས་བསྐུལ་བའི་ངོར་དང་།

གཞན་མང་པོ་ལ་ཕན་པའི་དོན་དུ་བྲི་འོས་པའི་མཚན་མ་མཐོང་ནས།སློབ་དཔོན་པདྨ་ཉིད་ཀྱི་བྱིན་གྱིས་བརླབས་པའི་སྔགས་པ་ནག་པོ་ངག་དབང་ནོར་བུས་སྦྱར་བའོ